Լուկիան Պոպով

**Լուկիան Վասիլևիչ Պոպով** (,  (20) հոկտեմբերի, 1873, Արխանգելովկա, Օրենբուրգի գավառ, Օրենբուրգի նահանգ, Ռուսական կայսրություն –  (20) մայիսի, 1914, Օրենբուրգ), ռուս գեղանկարիչ, ժանրիստ, Գեղարվեստի կայսերական ակադեմիայի ակադեմիկոս, Գեղարվեստական շրջիկ ցուցահանդեսների ընկերության անդամ։

## Կենսագրություն
thumb|left|Լուկիան Պոպով, 1897
Լուկիան Պոպովը ծնվել է 1873 թվականի հոկտեմբերի 8-ին (նոր տոմարով՝ հոկտեմբերի 20) Օրենբուրգի նահանգի Օրենբուրգի գավառի Արխանգելովկա գյուղում։ 1876 թվականին՝ համընդհանուր զինավարտության մասին օրենքի ընդունումից հետո, ապագա նկարչի հորը զորակոչում են բանակ, և նրա ընտանիքը տեղափոխվում է Օրենբուրգ։ Լուկիան Պոպովը հաճախել է ծխական դպրոց, ապա Օրենբուրգում սովորել է քաղաքային ուսումնարանում։

Նախնական նկարչական կրթությունն ստացել է Գեղարվեստի խրախուսման կայսերական միությունում։ 1896 թվականից մինչև 1902 թվականը սովորել է Գեղարվեստի կայսերական ակադեմիայում՝ Վլադիմիր Մակովսկու արվեստանոցում, ով մեծ ազդեցութուն է թողել Լուկիան Պոպովի հետագա ողջ արվեստի վրա։ Ակադեմիան ավարտելուց հետո Լուկիան Պոպովը, ստանալով կրթաթոշակ, այցելում է Գերմանիա, Ֆրանսիա։

1903 թվականին արտասահմանյան ուղևորությունից վերադառնալուց հետո Լուկիան Պոպովը բնակություն է հաստատում Օրենբուրգում, որտեղ ապրում է մինչև իր կյանքի վերջը։ 1900 թվականից նա մասնակցել է Գեղարվեստական շրջիկ ցուցահանդեսների ընկերության ցուցահանդեսներին, իսկ 1903 թվականից եղել է Ընկերության անդամ։ 1909 թվականից եղել է Ա. Կուինջիի անվան նկարիչների միության անդամ։ 1912 թվականին Գեղարվեստի կայսերական միությունը Լուկիան Պոպովին շնորհել է գեղանկարչության ակադեմիկոսի կոչում։

1914 թվականին Գեղարվեստական շրջիկ ցուցահանդեսների ընկերության խորհուրդը հրաժարվել է հերթական ցուցահանդեսում ներառել Լուկիան Պոպովի նկարը, որում պատկերված էր մեռնող երեխա (նկարչի որդին)՝ նկարչին առաջարկելով հանել նկարը ցուցահանդեսից, քանի որ այն խախտում է ցուցահանդեսի տոնական բնույթը։

Լուկիան Պոպովը մահացել է 1914 թվականի մայիսի 7-ին (նոր տոմարով՝ մայիսի 20) Օրենբուրգում։

## Պատկերասրահ
>>
Պատկեր:Popov 001.jpg|«Որտե՞ղ է ճշմարտությունը (Ճշմարտությունը որոնողները)», (1903), *կտավ, յուղաներկ* 
Պատկեր:Popov 012.jpg|«Փեսացու», (1904), *կտավ, յուղաներկ* – Օրենբուրգի կերպարվեստի մարզային թանգարան 
Պատկեր:Portrait of the Lucian Popov's wife in a colorful kerchief.jpg|«Կնոջ դիմանկարը երփներանգ գլխաշորով», (1900-ական թվականներ), *կտավ, յուղաներկ* – Օրենբուրգի կերպարվեստի մարզային թանգարան
Պատկեր:Popov 005.jpg|«Նոր վայրեր գնացողները», (1904), *կտավ, յուղաներկ* –Պերմի պետական պատկերասրահ
Պատկեր:"A Spiritual Landscape" by Lucian Popov.jpg|«Շնչավորված բնանկար», (1900-ական թվականներ), *կտավ, յուղաներկ* – *մասնավոր հավաքածու*
Պատկեր:"Young girl in a red sarafan" by Lucian Popov.jpg|«Աղջիկը կարմիր զգեստով», (1900-ական թվականներ), *կտավ, յուղաներկ* – *մասնավոր հավաքածու*
Պատկեր:Popov 008.jpg|«Դեպի սուրբ վայրեր», (1911), *կտավ, յուղաներկ* – *մասնավոր հավաքածու*
Պատկեր:Popov 010.jpg|«Պապն օգնում է թոռնուհուն կատարել տնային աշխատանքը», (նախքան 1914), *կտավ, յուղաներկ* – *մասնավոր հավաքածու*
Պատկեր:Popov 011.jpg|«Խորը քուն», (1912), *կտավ, յուղաներկ* – Օրենբուրգի կերպարվեստի մարզային թանգարան
Պատկեր:"Mobilized" by Lucian Popov.jpg|«Взяты» (1904), *կտավ, յուղաներկ* – Ռուսական պետական թանգարան


## Հիշատակ
* Լուկիան Պոպովի անվամբ է կոչվել Օրենբուրգի փողոցներից մեկը, որտեղ գտնվում է նկարչի տունը։
* Օրենբուրգի կերպարվեստի մարզային թանգարանի ցուցադրության հիմքը դարձել է Լուկիան Պոպովի նկարների հավաքածուն։

## Ծանոթագրություններ

## Գրականություն
* 
* 

## Արտաքին հղումներ
* 
* 

Կատեգորիա:20-րդ դարի ռուս նկարիչներ
Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Պերեդվիժնիկներ
Կատեգորիա:Ռուս նկարիչներ
Կատեգորիա:Ռուսական կայսրության նկարիչներ